open-index/open-wikipedia-markdown huggingface dataset:
Αλμπαθέτε

Το **Αλμπαθέτε** (*Albacete*) είναι πόλη και δήμος στην Καστίλλη-Λα Μάντσα, στην νοτιοανατολική Ισπανία, πρωτεύουσα της επαρχίας Αλμπαθέτε. Σύμφωνα με την απογραφή του 2011, ο δήμος Αλμπαθέτε έχει 171.999 κατοίκους και είναι ο μεγαλύτερος στην αυτόνομη κοινότητα της Καστίλλης-Λα Μάντσα. Βρίσκεται στο κεντρικό ιβηρικό οροπέδιο, σε υψόμετρο περίπου 700 μέτρων, στις όχθες του ποταμού Δον Χουάν. Το όνομα Αλμπαθέτε προέρχεται από το ανδαλουσιανό όνομα της περιοχής, με την πόλη να αποκαλείται αρχικά στα αραβικά  البسيط Αλ-Μπασίτ, το οποίο μεταφράζεται ως «η πεδιάδα», αναφερόμενο στο οροπέδιο που χαρακτηρίζει τη γεωγραφία της περιοχής.

Δεν είναι γνωστό πότε ιδρύθηκε η σημερινή πόλη, αλλά μάλλον δημιουργηθήκε από τους Μαυριτανούς, οι οποίοι είχαν καταλάβει την Ισπανία. Η παλαιότερη αναφορά του γίνεται το 1241, όταν κατακτήθηκε από τους Χριστιανούς. Η πόλη επανιδρύθηκε ως Αλμπαθέτε το 1365. Η θέση της πόλης ανάμεσα στη Μαδρίτη και τη πρόσβαση στη θάλασσα είχε ως αποτέλεσμα να αναπτυχθεί σε πλούσιο αγροτικό κέντρο. Κατά τη διάρκεια του πολέμου της Ισπανικής Διαδοχής, ο βασιλιάς Φίλιππος Ε΄ κέρδισε κοντά στη πόλη τη μάχη της Αλμάσα το 1707. Το 1855 η πόλη συνδέθηκε σιδηροδρομικώς με τη Μαδρίτη και το Αλικάντε, ενώ στην ανάπτυξη της πόλης συνεισέφερε και η αποξήρανση των βάλτων νότια της πόλης.

Η πόλη σήμερα είναι το σημείο διοχέτευσης των τοπικών προϊόντων στην αγορά. Στη πόλη λειτουργούν εργοστάσια μεταποίησης αγροτικών προϊόντων και μεταλλουργία. Τα μαχαίρια και τα στιλέτα του Αλμπαθέτε είναι διάσημα στην Ισπανία. Αξιοθέατα της πόλης είναι ο καθεδρικός ναός και το Επαρχιακό Μουσείο του Αλμπαθέτε.

## Παραπομπές
 

## Εξωτερικοί σύνδεσμοι
* Ιστοσελίδα της πόλης 
* Τουριστικός οδηγός 

Κατηγορία:Πόλεις της Ισπανίας
Κατηγορία:Καστίλη-Λα Μάντσα
Άριο

Το **άριο** είναι μονάδα μέτρησης επιφάνειας 100 τ.μ. Ισοδυναμεί με τετράγωνο πλευράς δέκα μέτρων. Πολλαπλάσιό του είναι το εκτάριο (10.000 τ.μ.). 

## Ετυμολογία
Η λέξη προέρχεται από την γαλλική *are* ή αγγλική *are*, και υπάρχει και στην γερμανική *Ar* (αρσ. ή ουδ., ελβετική *Are* θηλ.)   Να μή συγχέεται με την λέξη «άριος» που είναι σανσκριτικής προέλευσης (arya = πιθανόν «ευγενής» ή «γηγενής»),  βλ. «Άρειος (φυλή)» ή «Άριος (φυλή)» ή «Άρια» ή «Αρεία» φυλή  κ.τ.τ. Η ρίζα **αρ-** απαντάται σε πλείστες όσες λέξεις της αρχαίας ελληνικής και έχει σημασία σχετική με τη **γη**, όπως  **άρ**ουρα,  **άρ**οτρο,  **άρ**γος και αγρός(;),  **αρ**ύω,  **αρ**έθουσα,  **άρ**ωμα,  **Αρ**καδία,  κ.α. 
 
## Δείτε επίσης
* Στρέμμα
* Εκτάριο
* Έικρ

## Παραπομπές


Κατηγορία:Μονάδες επιφάνειας
Κατηγορία:Μονάδες που δεν ανήκουν στο SI
Άγιος άμεσα

Το «**Άγιος άμεσα**» (ιταλ. *Santo subito*) είναι ιταλικό σύνθημα, που αντήχησε στην πλατεία Αγίου Πέτρου στη Ρώμη, τον Απρίλιο του 2005, εκφράζοντας το αίτημα για άμεση αγιοποίηση του πάπα Ιωάννη Παύλου Β΄.

Η έκφραση γεννήθηκε κατά τη διάρκεια της τεράστιας συσσώρευσης Καθολικών πιστών στη Ρώμη, με αφορμή τον θάνατο (2 Απριλίου) και την κηδεία (8 Απριλίου) του Ιωάννη Παύλου Β΄. Εν προκειμένω, πλήθος πιστών, κυρίως νέων, παρήλασε φωνάζοντας το σύνθημα και υψώνοντας πανό όπου αυτό αναγραφόταν.

Η ανακήρυξη δια βοής ενός αγίου από μέρος των πιστών δεν αποτελούσε κανονική πρακτική τής Καθολικής Εκκλησίας: η παπική βούλα *Novae Leges pro Causis Sanctorum* (*Νέοι Κανόνες περί Αγιοκατατάξεων*), του 1983, ορίζει ότι η διαδικασία αγιοποίησης δεν μπορεί να αρχίσει προτού παρέλθουν πέντε χρόνια από τον θάνατο του υποψηφίου. Εντούτοις, στις 28 Απριλίου 2005, ο πάπας Βενέδικτος ΙΣΤ΄, διάδοχος του πάπα Ιωάννη Παύλου Β΄, ενέκρινε το αίτημα των πιστών, απαλλάσσοντας από το χρονικό διάστημα της πενταετούς αναμονής μετά θάνατον για το άνοιγμα της υπόθεσης οσιοποίησης και αγιοποίησης. Η υπόθεση ανοίχθηκε επίσημα στις 28 Ιουνίου του ίδιου έτους και ο πάπας Ιωάννης Παύλος Β΄ οσιοποιήθηκε την 1η Μαΐου 2011.

Χάρη στα μέσα μαζικής ενημέρωσης η συνθηματική φράση διαδόθηκε ταχύτατα σε όλη την Ιταλία και κατέστη μάλιστα ευρέως γνωστή ως χιουμοριστική ατάκα. Η έκφραση «*άγιος άμεσα*» χρησιμοποιείται - συχνός χρήστης είναι ο Ιταλός δημοσιογράφος *Marco Travaglio* - με χιουμοριστική και παρωδική διάθεση, αναφορικά με τα σπουδαία, ή θεωρούμενα ως τέτοια, κατορθώματα ενός ή περισσοτέρων ατόμων. Για παράδειγμα, το 2006, οι πρωταθλητές της εθνικής ομάδας ποδοσφαίρου της Ιταλίας έγιναν δεκτοί υπό τις ιαχές «*άγιοι* *άμεσα*».

Κατηγορία:Πάπες 20ού αιώνα
Κατηγορία:Φράσεις
Λυσίμαχος Σαραφιανός

Ο **Λυσίμαχος Γρηγ. Σαραφιανός** (12 Μαρτίου 1916 - 8 Οκτωβρίου 2002) ήταν Έλληνας ιατρός και πολιτικός. Ήταν κλινικάρχης και βουλευτής Χαλκιδικής.

## Βιογραφία
Γεννήθηκε στην Αρναία Χαλκιδικής και σπούδασε Ιατρική στο Πανεπιστήμιο της Αθήνας.
Το 1956 ίδρυσε στη Θεσσαλονίκη την ιδιωτική κλινική που φέρει το όνομά του, με στόχο τη φροντίδα των αρρώστων "με ανθρώπινο πρόσωπο", σε ένα περιβάλλον με υψηλή τεχνογνωσία.

Κατήλθε ως υποψήφιος στις εκλογές του 1946 με τον Συνδυασμό Εθνικής Πολιτικής Ενώσεως (Σοσιαλιστικό Δημοκρατικό Κόμμα) και πήρε 1093 ψήφους χωρίς να εκλεγεί.

Για πρώτη φορά εξελέγη βουλευτής με το Κόμμα Γεωργίου Παπανδρέου το 1950 και με τον Ελληνικό Συναγερμό στις εκλογές του 1952.

Επανεξελέγη βουλευτής Χαλκιδικής με την ΕΡΕ στις εκλογές του 1956, του 1958 και του 1961.

Απεβίωσε το 2002. Ήταν παντρεμένος με τη Χρυσάνθη Πολυμέρη και είχαν 1 γιο και 1 κόρη.

## Παραπομπές


Κατηγορία:Έλληνες ιατροί του 20ού αιώνα
Κατηγορία:Βουλευτές Χαλκιδικής
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με το Κόμμα Γεωργίου Παπανδρέου
Λάκης Παππάς

Ο **Λάκης Παππάς** (9 Ιανουαρίου 1938 - 26 Μαρτίου 2014) ήταν Ελληνας τραγουδιστής του νέου κύματος.

## Βίος
Ο **Λάκης Παππάς** γεννήθηκε στην Πρέβεζα το 1938 και έκανε την πρώτη του καλλιτεχνική εμφάνιση το 1959. Αναδείχτηκε στον καλλιτεχνικό χώρο με τη συμμετοχή του στην «Οδό Ονείρων» του Μάνου Χατζιδάκι.

Ήταν από τους κυριότερους εκφραστές του νέου κύματος. Από τα πλέον γνωστά του τραγούδια ήταν «Πάει κι' αυτή η Κυριακή», «Μη κουραστείς να μ΄αγαπάς», «Ήταν καμάρι της Αυγής», «Μανούλα μου», «Ο Έκτορας κι η Ανδρομάχη», «Έλα μαζί μου», «Ρίχνω την καρδιά μου στο πηγάδι», «Κι ύστερα μου μιλάς».

Πέθανε στις 26 Μαρτίου 2014, σε ηλικία 76 ετών, στην Αθήνα.

## Παραπομπές


Κατηγορία:Έλληνες τραγουδιστές
Περίπατος του βασιλιά

Ο σκακιστικός όρος **Περίπατος του βασιλιά**, γνωστός και ως **Ατσάλινος βασιλιάς** ή **Μάχιμος βασιλιάς**, αναφέρεται σε εκείνες τις περιπτώσεις σε μια παρτίδα όπου ο βασιλιάς περιπλανάται στη σκακιέρα, συχνά συμμετέχοντας ενεργά σε κάποιο σχέδιο επίθεσης για την επίτευξη ματ στον αντίπαλο βασιλιά. Αυτή είναι μια εξαιρετικά ασυνήθιστη περίπτωση, δεδομένου ότι η ασφάλεια του βασιλιά θεωρείται υψίστης σημασίας και οι παίκτες συνιστάται να τον κρατούν μακριά από το πεδίο της μάχης, τουλάχιστον μέχρι το φινάλε. Παρ' όλα αυτά, ο Βίλελμ Στάινιτς, που είναι συχνά γνωστός ως ο πατέρας του σύγχρονου σκακιού, σε αντίθεση με τα παραπάνω υποστήριζε ως αξίωμα ότι "ο βασιλιάς είναι ένα μάχιμο κομμάτι". Ο Tim Krabbé, ένας Ολλανδός ιστορικός και συγγραφέας για το σκάκι, έχει καταγράψει πάνω από εκατό τέτοιες παρτίδες.

Λόγω της σπανιότητας τέτοιων τακτικών στο σκάκι, εκείνες οι οποίες αποφέρουν αποτελέσματα στις επιθέσεις αυτές, είναι συχνά βραβευμένες. Ίσως η πιο διάσημη παρτίδα στην πρόσφατη ιστορία, όπου ο Νάιτζελ Σορτ νίκησε τον Ίαν Τίμαν στο Τίλμπουργκ το 1991, ψηφίστηκε ως μία από τις εκατό καλύτερες παρτίδες σκάκι σε ένα κατάλογο που καταρτίζεται από τον μαιτρ Γκράχαμ Μπέρτζες, τον γκρανμαίτρ Τζον Ναν και τον γκρανμαίτρ Τζον Εμς.

## Παραπομπές


## Εξωτερικοί σύνδεσμοι
* 

Κατηγορία:Ορολογία σκακιού
Κτηνοτρόφος

**Κτηνοτρόφος** είναι εκείνος που φροντίζει ζώα, έχοντας σκοπό να εκμεταλλευτεί εμπορικά είτε τα ίδια, είτε τα προϊόντα που προέρχονται από αυτά.

Οι ασχολίες ενός κτηνοτρόφου είναι καθημερινές (π.χ. η φύλαξη του κοπαδιού στα βοσκοτόπια, το άρμεγμα ή το μάζεμα των αυγών, ο καθαρισμός των χώρων που ζουν τα ζώα και τις στάνες, το πότισμα των ζώων, η περιποίηση των ζώων από αρρώστιες ή μικροτραυματισμούς κτλ), αλλά και εποχιακές (π.χ. το κούρεμα, η συγκέντρωση και η εμπορία του μαλλιού των ζώων, η παραγωγή τυριού, αλλαντικών, καπνιστών ή άλλων προϊόντων κτλ). Σε οργανωμένες κτηνοτροφικές μονάδες, κάποιες από τις παραπάνω εργασίες  (π.χ. το τάισμα ή το άρμεγμα των ζώων), γίνονται με τη βοήθεια μηχανημάτων, ωστόσο η συμμετοχή του κτηνοτρόφου για την τήρηση του καθημερινού ή εποχιακού προγράμματος, είναι πάντα απαραίτητη.

Παλαιότερα για να γίνει κάποιος κτηνοτρόφος, αρκούσε η θέληση του για το επάγγελμα και η εμπειρία του, αφού κάθε κτηνοτρόφος ασχολούνταν με ένα είδος ζώου (π.χ. γιδοβοσκός, χοιροβοσκός, αγελαδοτρόφος κτλ). Σήμερα, απαιτούνται πιο ειδικές γνώσεις προκειμένου να επιτυγχάνεται γρηγορότερη αύξηση των παραγόμενων προϊόντων ή ταχύτερη ανάπτυξη των ζώων, οι οποίες αποκτώνται από τους κτηνοτρόφους μέσω γεωργοκτηνοτροφικών λυκείων, ή από Τ.Ε.Ε. ζωικής παραγωγής. Επιπλέον,παρέχονται και σπουδές σε τριτοβάθμιο επίπεδο στα Τ.Ε.Ι. ζωικής παραγωγής, αλλά και σε επίπεδο Α.Ε.Ι., στις Ανώτατες Γεωπονικές Σχολές

Μερικά από τα βασικά προσόντα ενός κτηνοτρόφου, θα πρέπει να είναι η αγάπη για την φύση και τα ζώα, η υπομονή και η ευαισθησία για τη φροντίδα τους, αλλά και η σωματική αντοχή. Παράλληλα, ένας κτηνοτρόφος θα πρέπει να διαθέτει συνέπεια, υπευθυνότητα αλλά και η ευσυνειδησία, προκειμένου να διασφαλίζεται εκτός της υγιεινής των ζώων και η προστασία της υγείας των καταναλωτών. 

Το επάγγελμα του κτηνοτρόφου θεωρείται ένα από τα πιο δύσκολα επαγγέλματα, αφού απαιτεί ανθυγιεινές συνθήκες εργασίας με εισπνοή δυσάρεστων οσμών, απασχόληση σε δύσκολες καιρικές συνθήκες, καθημερινή απασχόληση και για πολλές ώρες (τα ζώα χρειάζονται καθημερινή φροντίδα σε όλη τη διάρκεια του χρόνου, επομένως δεν υπάρχουν αργίες ή εορτές, ενώ οι εργασίες ξεκινούν πολύ νωρίς το πρωί και τελειώνουν αργά το βράδυ) κ.α.

## Δείτε επίσης
* Κτηνοτροφία

## Εξωτερικοί σύνδεσμοι
* 
* 

Κατηγορία:Επαγγέλματα
Χερέθ ντε λα Φροντέρα

Η **Χερέθ ντε λα Φροντέρα** (ισπανικά: *Jerez de la Frontera*) είναι πόλη και δήμος στην Ανδαλουσία, στη νότια Ισπανία, η οποία βρίσκεται στην επαρχία του Κάδιθ. Σύμφωνα με την απογραφή του 2011, η Χερέθ έχει 211.784 κατοίκους και είναι ο πολυπληθέστερος δήμος στην επαρχία και πέμπτος στην Ανδαλουσία. Επίσης είναι ο μεγαλύτερος σε έκταση δήμος της επαρχίας. Η πόλη βρίσκεται κοντά στις βόρειες όχθες του Γουαδαλέτε, λίγα χιλιόμετρα βορειοανατολικά του Κάδιθ.

Η πόλη δεν είναι γνωστό πότε ιδρύθηκε. Πιθανώς ταυτίζεται με την αποικία των Φοινίκων *Ξέρα*, από την οποία μπορεί να προέρχεται το σύγχρονο όνομα, και τη ρωμαϊκή *Ασίντο Καισαριάνα*. Η πόλη κατακτήθηκε από τους Μαυριτανούς τον 8ο αιώνα μ.Χ.. Όταν κατακτήθηκε το 1264 από τον Αλφόνσο Ι΄ της Καστίλλης, η πόλη ήταν ήδη γνωστή για τα κρασιά της. Το Φροντέρα σημαίνει συνόρο και αναφέρεται στο γεγονός ότι αποτελούσε το σύνορο ανάμεσα στην Ισπανία και τα γειτονικά μαυριτανικά κράτη.

Η Χερέθ είναι γνωστή για το ποτό σέρι, το οποίο παράγεται στην πόλη, το φλαμένκο και τα άλογά της. Κύρια αξιοθέατα της πόλης είναι το αλκάθαρ (αραβικό παλάτι-οχυρό) και ο καθεδρικός ναός της πόλης, του 17ου αιώνα, αφιερωμένος στο Σαν Σαλβαδόρ. Εντός των ορίων του δήμου βρίσκεται επίσης η πίστα αγώνων ταχύτητας της Χερέθ, η οποία στο παρελθόν είχε φιλοξενήσει το ισπανικό και ευρωπαϊκό γκραν-πρι.

## Παραπομπές


## Πηγές
* Jerez de la Frontera, *[[Encyclopædia Britannica]]*

## Εξωτερικοί σύνδεσμοι

* επίσημη ιστοσελίδα

Κατηγορία:Πόλεις της Ισπανίας
Κατηγορία:Ανδαλουσία
Ελληνοχώρι Έβρου

Το **Ελληνοχώρι** είναι οικισμός του Νομού Έβρου. Βρίσκεται στο βορειοανατολικό τμήμα του νομού. Ανήκει στο Δήμο Διδυμοτείχου. Έχει 506 κατοίκους σύμφωνα με την απογραφή 2021.

## Γεωγραφικά στοιχεία
Το Ελληνοχώρι βρίσκεται στην αριστερή όχθη του ποταμού Ερυθροπόταμου, βορειοδυτικά από το κέντρο του Διδυμοτείχου. Κοντά του τα χωριά Καρωτή, Μάνη, Λαγός. Στην Δημοτική Κοινότητα του Ελληνοχωρίου ανήκουν οι οικισμοί Θυρέα και Λαγός.

## Ιστορικά στοιχεία
Μετά την άλωση της Κωνσταντινούπολης το 1454 ονομαζόταν *Βολγκάρ Χάρι*. Ωστόσο μέχρι και το 1528 δεν υπάρχουν αρκετές πηγές ούτε για την ονομασία του ούτε για τους πρώτους κατοίκους. Κατά την εποχή της Τουρκοκρατίας το Ελληνοχώρι ονομάζονταν *Γιουλγάρ-κιοϊ* που μεταφράζεται ως "Χωριό πάνω στο Δρόμο". Αυτό που είναι γνωστό στους τωρινούς κατοίκους του και συμπίπτει με το παραπάνω είναι πως το χωριό ιδρύθηκε από τους Οθωμανούς Τούρκους και πήρε το όνομα *Βουλγαροχώρι* (*Βουλγάρ Κιόι*) λόγω του βουλγαρικού πληθυσμού της. Εκχωρήθηκε στη Βουλγαρία το 1915  αλλά μετά τη συνθήκη του Νεϊγύ το 1919 (μετά την απελευθέρωση και την προσάρτηση της Θράκης στην Ελλάδα), έγινε μέρος της Ελλάδας. Αυτό είχε σαν αποτέλεσμα την ανταλλαγή του Βουλγαρικού και Τούρκικου πληθυσμού με Έλληνες πρόσφυγες από την Τουρκία, κυρίως. Το 1920, ο υπεύθυνος της ονομασίας των κατοικιών της Θράκης Γ. Λαμπουσιάδης, ονόμασε τον οικισμό Ελληνοχώρι.

## Απογραφή

## Σημαντικοί Ελληνοχωρίτες

* Μίνα Γκάγκα, ιατρός πνευμονολόγος - φυματιολόγος, αναπληρώτρια υπουργός Υγείας (2021)

## Πηγές
* Μετάφραση Αγγλικής Βικιπίδειας
* Το blog του χωριού 

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Διδυμοτείχου
Ασβεστάδες Έβρου

Οι **Ασβεστάδες** είναι ένας οικισμός του Νομού Έβρου. Ανήκει στο Δήμο Διδυμοτείχου. Όπως και οι Μεταξάδες Έβρου, έτσι και οι Ασβεστάδες έχουν συνδέσει το όνομα τους με την τέχνη και τη μουσική.

## Γενικά και ιστορικά στοιχεία
To χωριό Ασβεστάδες βρίσκεται, στο βορειοανατολικό τμήμα του Έβρου, 110 χιλιόμετρα από την Αλεξανδρούπολη, σε χαμηλή λοφώδη και δασώδη περιοχή, κοντά στην όχθη του ποταμού Ερυθροπόταμου και μαζί με άλλα 12 χωριά αποκαλούνται χωριά «Μάρηδων». Απέχει 12 χιλιόμετρα από το Διδυμότειχο. Στις αρχές του 20ού αιώνα στον οικισμό λειτουργούσε ελληνικό γραμματοδιδασκαλείο με 30 μαθητές. 

## Ονομασία
Το όνομά του προέρχεται από τον ασβέστη, που οι κάτοικοι του μέχρι και τη δεκαετία του 60 παρήγαν.

## Απογραφή

## Βιβλιογραφία
* Δ.ΚΑΡΑΚΟΥΣΗΣ: ΘΡΑΚΗ-Ιστορικός, Τουριστικός, Αρχαιολογικός Οδηγός Θράκης

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Διδυμοτείχου
Σταμέλος

Το ελληνικό επώνυμο **Σταμέλος** μπορεί να αναφέρεται σε κάποιο από τα εξής πρόσωπα:

* Δημήτριος Σταμέλος (1931-2005), συγγραφέας και δημοσιογράφος
* Παύλος Σταμέλος (γενν. 1950), καλαθοσφαιριστής
Μελίνα (άλμπουμ)

***Μελίνα*** είναι ο τίτλος του τέταρτου προσωπικού δίσκου της Μελίνας Ασλανίδου που κυκλοφόρησε στις 10 Απριλίου του 2014 από τη Heaven Music.

*Μελίνα* είναι το όνομα της τραγουδίστριας, ενώ το άλμπουμ περιέχει και ομώνυμο τραγούδι. Σύμφωνα με σχόλιο της ίδιας της τραγουδίστριας στην επίσημη σελίδα της στο Facebook, το τραγούδι αυτό είχε γραφτεί για να ερμηνευθεί από την ηθοποιό Μελίνα Μερκούρη, ενώ ο στίχος «Δε σε φοβάμαι κι ας μου λες κρατάω μαχαίρι» αναφέρεται στη θρυλική σκηνή της ταινίας Στέλλα, στην οποία ο Γιώργος Φούντας της λέει: *Στέλλα, φύγε! Κρατάω μαχαίρι!*.

## Σινγκλ
Η Μελίνα Ασλανίδου περίμενε τέσσερα χρόνια την κυκλοφορία του δίσκου. Στο διάστημα αυτό κυκλοφόρησαν τα εξής singles:
#Δεν έχω διεύθυνση (2012)
#Καλοκαίρι αγκαλιά μου (2013)
#Τετάρτη βράδυ (2013)
#Αχ! Κινδυνεύω (2014)

## Κομμάτια

## "Για ένα στίχο"
Η Μελίνα Ασλανίδου ανέμενε τέσσερα χρόνια την κυκλοφορία αυτού του άλμπουμ. Σε συνεντεύξεις που έδωσε σε αυτό το διάστημα, ανέφερε ότι ο τίτλος του άλμπουμ θα ήταν *Για ένα στίχο*. Πρόκειται για φράση που αρχικά ακουγόταν στο τραγούδι *Δε θέλω ήχο*. Συγκεκριμένα, ο αρχικός στίχος του Κυριάκου Ντούμου ήταν:
 "Δε θέλω ήχο, δε θέλω ήχο
 αλλάζω όλα τα κοντρόλ για ένα στίχο"
Τελικά, αντικαταστάθηκε από το στίχο:
 "Δε θέλω ήχο, δε θέλω ήχο
 είμαι ένα σύνθημα σβησμένο σ' έναν τοίχο"
και ο τίτλος έγινε "Μελίνα".
Η Ασλανίδου έχει τραγουδήσει αρκετές φορές το τραγούδι, πριν την κυκλοφορία του άλμπουμ, με τους αρχικούς στίχους.

## Βίντεο κλιπ
Έχει οπτικοποιηθεί το τραγούδι "Καλοκαίρι αγκαλιά μου". Η σκηνοθεσία είναι του Δημοσθένη Τότση. Το βίντεο κλιπ έχει υπερβεί τις 4.000.000 εμφανίσεις στο YouTube (Απρίλιος 2014).

## Charts
*Με το άλμπουμ  Μελίνα η Μελίνα Ασλανίδου βρέθηκε για πρώτη φορά στην κορυφή του Ifpi Chart. Μετά από λίγους μήνες από την κυκλοφορία του ο δίσκος Μελίνα έγινε Χρυσός με 6.000 πωλήσεις*. 

## Παρουσίαση
Τραγούδια από το άλμπουμ παρουσιάσθηκαν το βράδυ της Πέμπτης 24 Απριλίου στο πρώτο e-Concert που διοργάνωσε ο ραδιοφωνικός σταθμός "Ρυθμός 9,49" στην αίθουσα συναυλιών του Ωδείου Φίλιππος Νάκας. Μαζί με τη Μελίνα ερμήνευσε το «Δεν έχω διεύθυνση» ο συνθέτης του τραγουδιού, Γιώργος Παπαδόπουλος, ενώ συμμετείχαν και δύο από τους παίκτες από την ομάδα της Μελίνας Ασλανίδου στο The Voice of Greece, η Άννα-Μαρία Μπιλίδα και ο Βασίλης Χατζηπαρτάλης.

## «Το Λάθος»
Το τελευταίο τραγούδι του άλμπουμ, το **«Λάθος»**, συμπεριλαμβάνεται ως bonus track. Πρόκειται, ίσως, για τη μεγαλύτερη επιτυχία της Ασλανίδου και κυκλοφόρησε για πρώτη φορά το 2005. Ήταν το πρώτο τραγούδι του δεύτερου προσωπικού άλμπουμ της Ασλανίδου με τίτλο **Παιχνίδι Είναι**. Τέλος, η μουσική αυτού του τραγουδιού είναι γραμμένη από τον Αντώνη Βαρδή.

## Παραπομπές

Μ
Μελίνα

Το όνομα **Μελίνα** είναι ελληνικό θηλυκό όνομα και προέρχεται είτε από το μέλι/τη μέλισσα (είτε από το δέντρο μελιά (φράξο), είτε τέλος από το μελόκρασο.) Στο ορθόδοξο εορτολόγιο η Μελίνα δεν γιορτάζει ως αυτούσιο όνομα, συνδέεται όμως με την Αγία Μελιτινή (160 μ.Χ)

## Πρόσωπα
Το όνομα **Μελίνα** χωρίς χρήση επωνύμου είναι ταυτισμένο στην κοινή συνείδηση με τη διάσημη Ελληνίδα ηθοποιό και πολιτικό Μελίνα Μερκούρη (1920-1994).

Άλλα επώνυμα πρόσωπα, φορείς του ονόματος **Μελίνα** είναι οι:
* Μελίνα Αλμοδόβαρ (γενν. 1979), Πορτορικανή τραγουδίστρια και τραγουδοποιός της σάλσα
* Μελίνα Ασλανίδου (γενν. 1970), Ελληνίδα τραγουδίστρια.
* Μελίνα Κανά (γενν. 1966), Ελληνίδα τραγουδίστρια.
* Μελίνα Κανακαρίδη (γενν. 1967), Ελληνοαμερικανίδα ηθοποιός.
* Μελίνα Νταγιαντά (1927-1999), Ελληνίδα σολίστ πιάνου.

## Άλλες χρήσεις
Άλλες χρήσεις της επωνυμίας **Μελίνα** απαντάται σε:
### Τοπωνύμια
* Μελίνα (Μπάνια Λούκα), οικισμός του δήμου Μπάνια Λούκα στη Βοσνία-Ερζεγοβίνη.
* Μελίνα (Ντομπρετίτσι), οικισμός του δήμου Ντομπρετίτσι στη Βοσνία-Ερζεγοβίνη.

## Παραπομπές


Κατηγορία:Αποσαφηνίσεις ονομάτων

Κατηγορία:Γυναικεία ελληνικά ονόματα
Μλάντεν Πέτριτς

Ο **Μλάντεν Πέτριτς** (*Mladen Petrić*, γενν. 1 Ιανουαρίου 1981) είναι Κροάτης παλαίμαχος ποδοσφαιριστής.
Γεννήθηκε 1 Ιανουαρίου 1981 στο Ντούμπραβε της Σοσιαλιστικής Ομοσπονδιακής Δημοκρατίας της Γιουγκοσλαβίας. Η τελευταια ομάδα στην καριέρα του ήταν ο Παναθηναϊκός. Επίσης, έπαιζε στην Εθνικής ομάδας της Κροατίας.Είναι ένας από τους καλύτερους παίκτες της Κροατίας, έχοντας παίξει σε κορυφαίες ομάδες της Ευρώπης.

## Καριέρα
Ξεκίνησε την καριέρα του στην Ελβετία στην ομάδα ΦΚ Μπάντεν, μένοντας μια σεζόν. Έπειτα μετακινήθηκε, στην ομάδα της Γκρασχόπερς Ζυρίχης, στην οποία αγωνίστηκε πέντε χρόνια και κατέκτησε δυο φορές (2001 και 2003) το Πρωτάθλημα Ελβετίας. Το 2004 πήρε μεταγραφή, για την ομάδα της ΦΚ Βασιλείας στην οποία έμεινα τρία χρόνια κερδίζοντας άλλο ένα πρωτάθλημα Ελβετίας,(2005) καθώς και ένα Κύπελλο Ελβετίας (2007). Στις 11 Ιουνίου 2007 πήρε μεταγραφή στη Γερμανία για λογαριασμό της Μπορούσια Ντόρτμουντ, στην οποία έμεινε μόλις μια σεζόν. Το 2008 συνέχισε στο γερμανικό πρωτάθλημα για λογαριασμό του Αμβούργου ΣΦ. Στο Αμβούργο έμεινε για τέσσερα χρόνια. Το καλοκαίρι του 2012 συνέχισε στην Αγγλία για λογαριασμό της Φούλαμ ΦΚ και σς 10 Σεπτεμβρίου 2013 πήρε μεταγραφή για την ομάδα της Γουέστ Χαμ με την οποία αγωνίστηκε μόλις για τέσσερα παιχνίδια χωρίς να σκοράρει. Τον Ιανουάριο του 2015, ήρθε στην Ελλάδα για λογαριασμό του Παναθηναϊκού. Με τον Παναθηναϊκό κατέκτησε ένα κύπελλο Ελλάδας το 2014. Στην ομάδα του Παναθηναικού έκλεισε και την καριέρα του το καλοκαίρι του 2016 σε ηλικία 35 ετών. Στο τελευταίο του παιχνίδι στην έδρα του Παναθηναϊκού, ο Πέτριτς τιμήθηκε από τον σύλλογο για την προσφορά του.

## Παραπομπές


Κατηγορία:Κροάτες ποδοσφαιριστές
Κατηγορία:Ποδοσφαιριστές Γκρασχόπερς Ζυρίχης
Κατηγορία:Ποδοσφαιριστές ΦΚ Βασιλεία
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Αμβούργο ΣΦ
Κατηγορία:Ποδοσφαιριστές Φούλαμ ΦΚ
Κατηγορία:Ποδοσφαιριστές Γουέστ Χαμ Γιουνάιτεντ
Κατηγορία:Ποδοσφαιριστές Παναθηναϊκού
Κατηγορία:Επιθετικοί ποδοσφαιριστές
Κατηγορία:Ποδοσφαιριστές ΦΚ Μπάντεν
Δολοφονία της Ήβης Αθανασιάδου

Η **Δολοφονία της Ήβης Αθανασιάδου** συνέβη την ημέρα της αποχώρησης των Γερμανών από την Αθήνα, στο τέλος της Κατοχής. 

Η Ήβη Αθανασιάδου (1 Ιουνίου 1926 – 16 Οκτωβρίου 1944) γεννήθηκε στο Παλαιό Φάληρο μαζί με τη δίδυμη αδελφή της Άννα την 1η Ιουνίου 1926, από εύπορους γονείς καταγόμενους από την Κωνσταντινούπολη, τον Θρασύβουλο και την Έλενα Αθανασιάδη το γένος Καλφόπουλου. Η  Αθανασιάδου  κατοικούσε στο Παλαιό Φάληρο, όπου φοιτούσε στο μοναδικό γυμνάσιο της περιοχής. 
Κατά την περίοδο της αποχώρησης του γερμανικού στρατού πολλοί νέοι είχαν βγεί στους δρόμους του Παλαιού Φαλήρου να πανηγυρίσουν για την απελευθέρωση, γράφοντας συνθήματα υπέρ των επερχόμενων Συμμάχων επάνω στην άσφαλτο, ανάμεσα στις οδούς Αιόλου και Ποσειδώνος. Ενώ η Αθανασιάδου έγραφε «WELCOME OUR ALLIES» («καλώς ήλθατε σύμμαχοί μας»), ένας διερχόμενος Γερμανός αξιωματικός την είδε και την πυροβόλησε εν ψυχρώ.  

Προς τιμή της Αθανασιάδου, ο δρόμος που ζούσε, η τέως οδός Ευτέρπης, πήρε το όνομά της και κατασκευάστηκε μικρό μνημείο στο σημείο όπου εκτελέστηκε.

## Παραπομπές


Κατηγορία:Ιστορία της Ελλάδας κατά τον Β΄ Παγκόσμιο Πόλεμο
Αθανασιαδου Ηβη
Μεθανοθειάλη

Η **μεθανοθειάλη** (αγγλικά: *methanethial*) είναι οργανική χημική ένωση, με μοριακό τύπο **[[Άνθρακας|C]][[Υδρογόνο|H]]<sub>2</sub>[[Θείο|S]]**, αν και συμβολίζεται μερικές φορές επίσης με τους ημισυντακτικούς τύπους **CH<sub>2</sub>=S** και **HCHS**. Ανήκει στην κατηγορία των θειαλών, που αποτελούν τα θειούχα ανάλογα των αλδεϋδών. Πολύ σπάνια είναι δυνατό να παρατηρηθεί ως ελεύθερη ένωση, γιατί δίνει γρήγορα αντίδραση αυτοτριμερισμού της, σχηματίζοντας την ετεροκυκλική ένωση 1,3,5-τριθειάνιο:


\mathrm{3HCHS \xrightarrow{} }
100 px


Είναι πολύ δραστική και θερμοδυναμικά ασταθής, αλλά βρέθηκε στο διαστρικό διάστημα, και έχει προσελκύσει μεγάλη προσοχή για τη θεμελιώδη φύση της. Η τάση της μεθανοθειάλης να σχηματίζει (ολιγομερείς) αλυσίδες ή και δακτυλίους αποτελεί χαρακτηριστικό παράδειγμα του «κανόνα του διπλού δεσμού».

Παρ' όλο, όμως, που η μεθανοθειάλη τείνει να αυτολιγομερίζεται, είναι γνωστά πολλά μεταλλικά σύμπλοκά της. Παράδειγμα αποτελεί το σύμπλοκο Os(**SCH<sub>2</sub>**)(CO)2(PPh3)2:

\mathrm{Os(H_2S)(CO)_2(PPh_3)_2 + HCHO \xrightarrow{} Os(CH_2S)(CO)_2(PPh_3)_2 + H_2O}


## Αναφορές και σημειώσεις


Κατηγορία:Οργανικές ενώσεις με θείο
Κατηγορία:Ασταθείς ενώσεις
Κατηγορία:C1
Ιωάννης Νικολίτσας

Ο **Ιωάννης Νικολίτσας** του Αθανασίου (1889- 1966) ήταν Έλληνας γιατρός και πολιτικός.

## Βιογραφικά στοιχεία

Γεννήθηκε στο Θέρμο Αιτωλοακαρνανίας. Εντάχθηκε στο Λαϊκό Κόμμα, του οποίου ήταν στέλεχος.  
Εξελέγη βουλευτής Τριχωνίας στις εκλογές των ετών 1928, 1933, 1935 και του 1936. 

Ήταν υποψήφιος βουλευτής στις εκλογές 1946 με τον Συνδυασμό Ηνωμένης Παρατάξεως Εθνικοφρόνων (Λαϊκό Κόμμα) και πήρε 4.755 ψήφους, χωρίς να εκλεγεί.  Εξελέγη βουλευτής Τριχωνίδος με τον Ελληνικό Συναγερμό στις εκλογές του 1952. Εν συνεχεία εντάχθηκε στην ΕΡΕ, με την οποία εξελέγη βουλευτής στις εκλογές του 1956.

Στην κυβέρνηση Τσαλδάρη το 1933 ήταν υφυπουργός Υγιεινής και Αντιλήψεως, από τις 20 Μαρτίου 1935 ως τις 10 Οκτωβρίου 1935.  Αργότερα ανέλαβε υπουργός Εσωτερικών στην κυβέρνηση Παπάγου από τις 11 Απριλίου 1954 ως τις 6 Οκτωβρίου 1955.

Την περίοδο από το 1947 ως το 1950 ήταν πρόεδρος του ΠΙΚΠΑ και συνετέλεσε στην αναμόρφωση του ιδρύματος.

Πέθανε στο Μόναχο έπειτα από σύντομη ασθένεια και κηδεύτηκε με δημόσια δαπάνη στις 6 Σεπτεμβρίου 1966 από τη Μητρόπολη Αθηνών.

## Αναφορές


Κατηγορία:Έλληνες υπουργοί Εσωτερικών
Κατηγορία:Έλληνες υφυπουργοί Κρατικής Υγιεινής και Αντιλήψεως
Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές Τριχωνίας
Γιάστρεμπατς

Το **Γιάστρεμπατς** (*[[σερβικά]] :* Јастребац) είναι βουνό της κεντρικής Σερβίας μεταξύ Νις, Αλέκσινατς, Κρούσεβατς, Μπλάτσε και Προκούπλια. Αποτελείται από δύο τμήματα το Μεγάλο και τη Μικρό Γιάστρεμπατς. Από την οροσειρά Κοπαονίκ διαχωρίζεται από το φαράγγι Γιάνκο στον ποταμό Μπλάτασνιτσι. Οι υψηλότερες κορυφές των Βέλικα Τζούλιτσα με 1492 μέτρα, η  Πόγλεδ με 1481 μέτρα, η Ζμάιεβατς με 1.313 μέτρα και η Μπέλα στένα με 1.257 μέτρα.

Βρίσκεται 480 μέτρα πάνω από την επιφάνεια της θάλασσας, στους πρόποδες του υπάρχουν πολλές θεραπευτικές ιαματικές πηγές, θεραπευτικά κέντρα και εργοστάσιο εμφιάλωσης νερού.

Το όρος χαρακτηρίζεται από άφθονα φυλλοβόλα και κωνοφόρα δάση, με λευκές σημύδες, και πολλά υδάτινα ρεύματα, πηγές και ρέματα. Στην κοντινά ποτάμια και ρέματα μπορούν να βρεθούν καραβίδες και πέστροφες, το οποίο είναι ένα σημάδι του πολύ καθαρού νερού. Στο όρος φύονται πολλά βρώσιμα φυτά όπως τσουκνίδα, πικραλίδα, άγρια φράουλα, μήλα, αχλαδιές και διάφορα είδη των μανιταριών.

## Αναφορές

* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Βουνά της Σερβίας
Καντόρες Μινόρες

Η **[[χορωδία|Χορωδία αγοριών]] του Καθεδρικού Ναού του [[Ελσίνκι]]**, **Καντόρες Μινόρες** (λατινικά: Cantores Minores) είναι φινλανδική παιδική χορωδία που ιδρύθηκε το 1952. Από το 2005, η διευθυντής χορωδίας έχει ο *Χάννου Νόργιανεν* (φινλανδικά: Hannu Norjanen). Το ρεπερτόριο της χορωδίας περιλαμβάνει έργα των Γιόχαν Σεμπάστιαν Μπαχ και επίσης έργα σύγχρονων συνθετών.

## Ιστορία
Η χορωδία ιδρύθηκε το 1952 από τον Tarmo Nuotio και τη Ruth Ester Hillilä. Έκτοτε, η χορωδία έχει επίσης ιδρύσει διάφορα μικρότερα συγκροτήματα. Στους μακροχρόνιους διευθυντές της χορωδίας περιλαμβάνονται ο Αυστριακός Peter Lacovich, ο οποίος διετέλεσε διευθυντής της χορωδίας από το 1954 έως το 1958 και από το 1960 έως το 1962, και ο Γερμανός Χέιντς Χόφμαν, ο οποίος διηύθυνε τη χορωδία από το 1962 έως το 1987.

Από το 1987 έως το 2004, τη χορωδία, μαζί με το Μουσικό Ινστιτούτο Καντόρες Μινόρες που ιδρύθηκε το 1990, διηύθυνε ο Γερμανός καθηγητής Christian Hauschild. Κατά τη διάρκεια της θητείας του το ρεπερτόριο της χορωδίας διευρύνθηκε και η φήμη της στο εξωτερικό αυξήθηκε λόγω των μεγάλων συναυλιακών περιοδειών σε όλο τον κόσμο. Το χορωδιακό ρεπερτόριο αντιπροσωπεύεται καλά από τις παραστάσεις του 2004, όταν τα σημαντικότερα έργα περιλάμβαναν τα Πάθη του Αγίου Ιωάννη του Μπαχ, κατά Ματθαίον Πάθη, Ορατόριο των Χριστουγέννων (καντάτες 1-3), το Ρέκβιεμ του Μότσαρτ και το Ein deutsches Requiem του Μπραμς.

Ο Hannu Norjanen είναι ο καλλιτεχνικός διευθυντής της χορωδίας από το 2005, ενώ ως παιδί τραγουδούσε στην Cantores Minores. Αποφοίτησε ως μαέστρος από την Ακαδημία Sibelius.

## Οι διευθυντές της χορωδίας
* 1952-1954 Ruth Ester Hillilä
* 1954-1958 Peter Lacovich
* 1959-1960 Harald Andersén
* 1960-1962 Peter Lacovich
* 1962-1987 Heinz Hofmann
* 1987-2004 Christian Hauschild
* 2005- Hannu Norjanen
## Εξωτερικοί σύνδεσμοι

* http://www.cantoresminores.fi/

Κατηγορία:Χορωδίες
Κατηγορία:Μουσική στη Φινλανδία
Ταρσούλη

Το ελληνικό επώνυμο **Ταρσούλη** μπορεί να αναφέρεται σε κάποιο από τα εξής πρόσωπα:

:* Αθηνά Ταρσούλη (1884-1975), ποιήτρια, συγγραφέας και ζωγράφος
:* Γεωργία Ταρσούλη (1916-1986), δημοσιογράφος και συγγραφέας
Αριστόδικος

thumb|right|105px|Ο κούρος του Αριστοδίκου
Με το αρχαίο ελληνικό όνομα **Αριστόδικος** είναι γνωστά τα παρακάτω πρόσωπα:

# Ο Αριστόδικος από την Τανάγρα, δολοφόνος του Αθηναίου πολιτικού Εφιάλτη, το 461 π.Χ., ως όργανο των αριστοκρατικών. Τον αναφέρουν ο Διόδωρος (ΙΑ΄ 77), ο Πλούταρχος («Περικλής», 10) και ο Αριστοτέλης (*[[Αθηναίων πολιτεία|Αθην. πολιτ.]]* 25.4).
# Ο μυθογράφος, συντάκτης των μύθων της Δήμητρας, ο «περί Δήμητρος αναγράψας» (Φιλόδημος: *Περί ευσεβείας*, σ. 45 G).
# Αριστόδικος ο Ρόδιος, ποιητής από τη Ρόδο. Σώζονται δύο επιγράμματά του στην Ελληνική Ανθολογία.
# Ο νεκρός που αναπαριστά ένας κούρος (άγαλμα), ο οποίος ανακαλύφθηκε στην Ανάβυσσο το 1943 και βρίσκεται στο Εθνικό Αρχαιολογικό Μουσείο (αρ. 3938), στην Αθήνα.

Κατηγορία:Αρχαίοι Έλληνες
Κατηγορία:Αρχαίοι Έλληνες μυθογράφοι
Κατηγορία:Αρχαίοι Έλληνες ποιητές
Αρίσταινος

Ο **Αρίσταινος ο Μεγαλοπολίτης** ήταν επιφανής στρατηγός της Αχαϊκής Συμπολιτείας από τη Μεγαλόπολη, η δράση του οποίου τοποθετείται στις αρχές του 2ου αιώνα π.Χ..

Ο Αρίσταινος επιλέχθηκε από τη Συμπολιτεία τρεις φορές για το ανώτατο πολιτικό (και όχι στρατιωτικό) αξίωμα του στρατηγού:

* Το 199 π.Χ., διαδεχόμενος τον Κυκλιάδα, έως το 198, οπότε και τον διαδέχθηκε ο Νικόστρατος.
* Το 195 π.Χ., διαδεχόμενος τον Νικόστρατο, έως το 194, οπότε και τον διαδέχθηκε ο Φιλοποίμην.
* Το 186 π.Χ., διαδεχόμενος τον Φιλοποίμενα, μέχρι το 185, οπότε και τον διαδέχθηκε ο Λυκόρτας.

Ο Αρίσταινος εκπροσωπούσε την άποψη της φιλίας με τους Ρωμαίους και είχε αντίθετό του σε αυτό τον Φιλοποίμενα. Στη μεγάλη συνέλευση των αντιπροσώπων της Αχαϊκής Συμπολιτείας, που έγινε στη Σικυώνα το 198 π.Χ., ο Αρίσταινος κατάφερε να υπερψηφισθεί η φιλία με τους Ρωμαίους και όχι με τον Φίλιππο Ε΄ της Μακεδονίας. Το επόμενο έτος πήγε στη Βοιωτία, για να προπαγανδίσει και εκεί τις φιλορωμαϊκές του απόψεις. Το 195 π.Χ. παρουσιάσθηκε στη συνέλευση της Κορίνθου για να τιμωρήσει τον Νάβιν. Από την άλλη, το 185 π.Χ. διεύθυνε με πολλή σύνεση στη Μεγαλόπολη τις διαπραγματεύσεις με τους αντιπροσώπους του Πτολεμαίου του Επιφανούς.

## Παραπομπές


## Πηγή
* Ρούσσος, Ε.: το λ. «Αρίσταινος» στη *Νέα Ελληνική Εγκυκλοπαίδεια* «Χάρη Πάτση», τόμ. 6 (1973), σελ. 562

Κατηγορία:Στρατηγοί Αχαϊκής Συμπολιτείας
Κατηγορία:Αρχαίοι Έλληνες στρατηγοί
Κατηγορία:Αρχαίοι Μεγαλοπολίτες
Σανιδικά

Η ονομασία **«Σανιδικά»** δόθηκε στα επεισόδια και στις διαδηλώσεις του λαού της Αθήνας που έλαβαν χώρα από τις 17 μέχρι τις 21 Νοεμβρίου 1902.

Αφορμή για τις ταραχές αυτές ήταν η απαίτηση των Ανακτόρων να μη σχηματισθεί μετά τις βουλευτικές εκλογές της 17ης Νοεμβρίου (30 Νοεμβρίου με το νέο ημερολόγιο) κυβέρνηση από τα δύο πρώτα κόμματα, αυτά των Θ. Δηλιγιάννη (ή Δεληγιάννη) και Γ. Θεοτόκη, το καθένα από τα οποία πήρε από 102 έδρες. Ο βασιλιάς Γεώργιος Α΄ αντιπρότεινε να σχηματισθεί κυβέρνηση είτε «άχρωμη», υπό τον υπασπιστή του, στρατηγό Ι. Παπαδιαμαντόπουλο, είτε καθαρώς στρατιωτική, προκειμένου να εκκαθαρίσει την πολιτική κατάσταση.

Τότε το κόμμα του Θ. Δηλιγιάννη οργάνωσε τις διαδηλώσεις, που επονομάσθηκαν «Σανιδικά» επειδή το πλήθος, για να απωθήσει τις αστυνομικές δυνάμεις που διατάχθηκαν να το διαλύσουν, άρπαξε τις σανίδες από μία ανεγειρόμενη οικοδομή της οδού Σταδίου και αμύνθηκε εναντίον τους. Οι διαδηλώσεις σταμάτησαν μόνο όταν ο βασιλιάς ανέθεσε στον Θ. Δηλιγιάννη να σχηματίσει κυβέρνηση.

## Πηγές
* *Νέα Ελληνική Εγκυκλοπαίδεια* «Χάρη Πάτση», τόμος 20, σελ. 144
* Σανιδικά στο ygeiaonline.gr

Σανιδικα
Σανιδικα
Μελίνη

Με την ονομασία **Μελίνη** μπορεί να αναφέρονται:

* Μελίνη (μυθολογία), μία από τις Θεσπιάδες στην ελληνική μυθολογία.
* Μελίνη Λάρνακας, οικισμός της επαρχίας Λάρνακας.

Κατηγορία:Αποσαφηνίσεις ονομάτων
Πανελλήνιο Πρωτάθλημα Εφήβων Καλαθοσφαίρισης 2013-2014

Το **Πανελλήνιο Πρωτάθλημα Εφήβων Καλαθοσφαίρισης της περιόδου 2013-14** αποτέλεσε την 41η διοργάνωση από τη δημιουργία του θεσμού. Διοργανώτρια αρχή ήταν η Ελληνική Ομοσπονδία Καλαθοσφαίρισης. Έλαβε χώρα από τις 23 έως τις 27 Απριλίου 2014 στο «Κατσιμήδειο» Κλειστό Γυμναστήριο στα Τρίκαλα. Τον τίτλο του Πρωταθλητή Ελλάδος για την περίοδο αυτή κατέκτησε ο Πανιώνιος Σμύρνης για πέμπτη φορά στην ιστορία του.

## Πρόγραμμα και Αποτελέσματα

## Τελική βαθμολογία






## Συνθέσεις ομάδων
Οι συνθέσεις των ομάδων που συμμετείχαν στο τουρνουά είναι οι ακόλουθες:

## Διακρίσεις
Κατόπιν ψηφοφορίας απονεμήθηκαν οι ακόλουθες διακρίσεις:
   

## Παραπομπές


## Εξωτερικοί σύνδεσμοι

* «Όλοι οι σκόρερς του Πανελληνίου Εφήβων», στατιστικά της διοργάνωσης στον ιστότοπο InfoBasket.gr, 29 Απριλίου 2014.



2013 2014
Πανελληνιο Εφηβων
Κατηγορία:Αθλητισμός στα Τρίκαλα
Πείρας

Ο **Πείρας** ήταν σύζυγος της Στύγας και πατέρας της Έχιδνας, όπως γράφει ο Παυσανίας επικαλούμενος τον Επιμενίδη.  Δέν υπάρχουν άλλες πληροφορίες γι' αυτόν τον Πείραντα· ούτε ο Παυσανίας φαίνεται να γνώριζε κάτι άλλο.

## Παραπομπές

κατηγορία:Πρόσωπα της ελληνικής μυθολογίας
Πανελλήνιο Πρωτάθλημα Εφήβων Καλαθοσφαίρισης 1983-1984

Το ** [[Πρωτάθλημα Ελλάδας καλαθοσφαίρισης εφήβων|Πανελλήνιο πρωτάθλημα καλαθοσφαίρισης εφήβων]]** του 1984 διοργανώθηκε στο Κλειστό Γυμναστήριο Άρτας από την ΕΟΚ, από 18 έως 22 Ιουλίου 1984. Συμμετείχαν έξι σύλλογοι, που προκρίθηκαν από τα τοπικά πρωταθλήματα. Τον τίτλο κατέκτησε ο '''Πανιώνιος''' για πρώτη φορά στην ιστορία της διοργάνωσης.

## Χρονικό

Προηγήθηκαν τα τοπικά και περιφερειακά εφηβικά πρωταθλήματα, από τα οποία προήλθαν οι έξι φιναλίστ του πανελληνίου πρωταθλήματος, ως εξής:
***Αθήνας-Πειραιά**: Πανιώνιος (στην τελική φάση επικράτησε του Πειραϊκού και του Γ.Σ. Περιστερίου).
***Θεσσαλονίκης**: Άρης Θεσσαλονίκης.
***Κεντρικής Ελλάδας**: Ολύμπια Λάρισας, Α.Γ.Ε. Χαλκίδα.
***Νότιας Ελλάδας**: Ε.Α. Πατρών, Γ.Ε. Ηρακλείου Κρήτης. 

### Ο άτυπος τελικός
Στους αγώνες του πανελλήνιου πρωταθλήματος κυριάρχησαν ο Πανιώνιος και ο Άρης, οι οποίοι επικράτησαν με άνεση όλων των υπολοίπων ομάδων. Έτσι ο τίτλος κρίθηκε στο μεταξύ τους παιχνίδι, στο οποίο επικράτησε ο Πανιώνιος με 57-56. Ο αγώνας ήταν αμφίρροπος και επεισοδιακός. Στο α΄ ημίχρονο προηγήθηκε ο Άρης με 34-28, ο οποίος συνέχισε να προηγείται στο σκορ ως το τελευταίο πεντάλεπτο, οπότε ανέτρεψαν την κατάσταση οι κυανέρυθροι. Ο αγώνας κρίθηκε από ένα καλάθι του Βλάσση στο τελευταίο δευτερόλεπτο. Η διακύμανση του σκορ και οι συνθέσεις των δυο ομάδων του αποφασιστικού αγώνα ήταν:
***[[Πανιώνιος (μπάσκετ)|Πανιώνιος]] ** – Άρης Θεσσαλονίκης: 5-8, 17-12, 24-20, 28-34 (α΄ ημ.), 32-38, 38-42, 46-48, 57-56 (τελικό).
****[[Πανιώνιος (μπάσκετ)|Πανιώνιος]] **: Φ. Χριστοδούλου 15, Κορρές 2, Γάσπαρης 14, Φατούρος, Μουχτούρης 4, Βλάχος 2, Κοντός, Ζούρος 4, Καρτάλος, Βλάσσης 16.
****[[Άρης Θεσσαλονίκης (καλαθοσφαίριση ανδρών) |Άρης Θεσσαλονίκης]]**: Ρωμανίδης 20, Μαντόπουλος, Ζεϊμπέκης 8, Γιαρτζάς 2, Οικονομόπουλος 6, Τσιρακίδης 10, Περπατούλης 6, Πρόιος, Παυλίδης 4, Καραγιάννης

## Βαθμολογία

## Ο πρωταθλητής

### Σύνθεση πρωταθλητή

***Προπονητής**:  
***Καλαθοσφαιριστές**:  Φάνης Χριστοδούλου, Κώστας Κορρές, Γιώργος Γάσπαρης, Ίκαρος Φατούρος, Μουχτούρης, Βαγγέλης Βλάχος, Κοντός, Ηλίας Ζούρος, Άκης Κάρταλος, Βλάσσης, Αλέξης Ανδριτσόπουλος, Σάββας Ευαγγελίδης, Αργύρης Δεναξάς.

## Πηγές
* εφ. «Αθλητική Ηχώ», 23/7/1984.
*"Ματιές στα σπορ", Ιανουάριος 1985.



1983 1984
Πανελληνιο Εφηβων
Κατηγορία:Αθλητισμός στην Άρτα
Νίκος Τριανταφύλλου

Ο **Νίκος Τριανταφύλλου** (1915-1948) ήταν Έλληνας δάσκαλος, αντιστασιακός, διοικητής τάγματος του ΕΛΑΣ και συνταγματάρχης του ΔΣΕ. Σκοτώθηκε τον Φεβρουάριο του 1948 στην περίοδο του εμφυλίου πολέμου.

## Βιογραφικό
Ο Νίκος Τριανταφύλλου γεννήθηκε το 1915 στο Ευπάλιο Δωρίδας, το μεγαλύτερο από πέντε παιδιά. Ο πατέρας του ήταν δάσκαλος, ο μικρότερος αδελφός του, Ιωάννης, ήταν επιφανής γιατρός (1922-1996). Αφού τελείωσε το δημοτικό σχολείο στο χωριό του και το Γυμνάσιο Ναυπάκτου, σπούδασε στην Παιδαγωγική Ακαδημία Λαμίας και έγινε δάσκαλος. Στον ελληνοϊταλικό πόλεμο του 1940 πολέμησε στο μέτωπο σαν έφεδρος ανθυπολοχαγός.

Μετά την κατάρρευση του μετώπου επέστρεψε στην πατρίδα του. Στην Κατοχή εργαζόταν ως δάσκαλος, εντάχθηκε στο ΕΑΜ και αργότερα στον ΕΛΑΣ με τον βαθμό του ανθυπολοχαγού. Ήδη από το 1942 είχε γίνει μέλος του ΚΚΕ. Αργότερα έγινε διοικητής τάγματος του ΕΛΑΣ.

Μετά τη Συνθήκη της Βάρκιζας και το ξέσπασμα της λευκής τρομοκρατίας, ο  Τριανταφύλλου πήρε τον δρόμο του βουνού και έγινε επικεφαλής ομάδας καταδιωκόμενων πρώην Ελασιτών στη Στερεά Ελλάδα. 
Τον Ιανουάριο του 1947 ανέλαβε διοικητής του Αρχηγείου Φθιώτιδας με τον βαθμό του αντισυνταγματάρχη.  
Ο Τριανταφύλλου αντιμετώπισε με επιτυχία τις εκκαθαριστικές επιχειρήσεις "Τέρμινους" και "Λαίλαψ" στη Στερεά Ελλάδα την άνοιξη και τον Σεπτέμβριο του 1947. 

Αργότερα, στα  τέλη του 1947, τοποθετήθηκε στη διοίκηση του Αρχηγείου Κεντρικής Μακεδονίας-Θράκης του ΔΣΕ με το βαθμό του συνταγματάρχη.  Ο Τριανταφύλλου οργάνωσε την επιχείρηση βομβαρδισμού της Θεσσαλονίκης στις 10 Φεβρουαρίου 1948 που είχε άδοξο τέλος. 
Δύο μέρες αργότερα, στις 12 Φεβρουαρίου, σκοτώθηκε σε ενέδρα του κυβερνητικού στρατού. Ορισμένοι σύντροφοί του απέδωσαν τον θάνατό του σε "αποστολή αυτοκτονίας" εξαιτίας των διαφωνιών του με τον Νίκο Ζαχαριάδη. Άλλοι κάνουν λόγο για αυτοκτονία η οποία οφειλόταν στην πρόβλεψή του ότι ο Δημοκρατικός Στρατός θα αντιμετώπιζε σκληρή ήττα.

Ο Νίκος Τριανταφύλλου είναι θείος της γνωστής συγγραφέως Σώτης Τριανταφύλλου. 

## Παραπομπές


## Πηγές
# *Η τρίχρονη εποποιϊα του ΔΣΕ 1946-49*, Εκδόσεις Σύγχρονη Εποχή, Αθήνα 1995
# Βασίλης Αποστολόπουλος, *Το χρονικό μιας εποποιϊας: Ο ΔΣΕ στη Ρούμελη*, Εκδόσεις Σύγχρονη Εποχή, Αθήνα 2006
# Γιώργος Μαργαρίτης, *Ιστορία του Ελληνικού Εμφυλίου Πολέμου*, τόμος Α', Εκδόσεις Βιβλιόραμα, Αθήνα 2001

Κατηγορία:Έλληνες κομμουνιστές
Κατηγορία:Μέλη του ΕΛΑΣ
Κατηγορία:Έλληνες αντιστασιακοί
Κατηγορία:Μαχητές του Δ.Σ.Ε
Τυπική βαρύτητα

Η **τυπική βαρύτητα** ή **τυπική επιτάχυνση της ελεύθερης πτώσης**, που συνήθως συμβολίζεται με  ή , είναι η ονομαστική επιτάχυνση της βαρύτητας ενός αντικειμένου στο κενό και κοντά στην επιφάνεια της Γης (ως **βαρυτικό πρότυπο**). Καθορίστηκε από τα καθιερωμένα (ISO_80000-3) ως 9,80665 m/s2 ακριβώς, ή περίπου 35,30394 (km/h)/s (≈32,174 ft/s2 ή ≈21,937 mph/s). Η τιμή αυτή καθορίστηκε από την 3η *Γενική Διάσκεψη Μέτρων και Σταθμών* το 1901 (CR 70) και χρησιμοποιείται για να καθορίσει το πρότυπο ή τυπικό βάρος ενός αντικειμένου ως το γινόμενο της μάζας του και αυτής της ονομαστικής επιτάχυνσης. Η επιτάχυνση ενός σώματος κοντά στην επιφάνεια της Γης οφείλεται στις συνδυασμένες επιδράσεις της βαρύτητας και της φυγοκεντρικής επιτάχυνσης από την περιστροφή της Γης (η οποία όμως είναι αρκετά μικρή και συχνά αγνοείται από τις περισσότερους εφαρμογές). Η συνολική (φαινομενική βαρύτητα) είναι περίπου 0,5 τοις εκατό μεγαλύτερη στους πόλους αντί στον ισημερινό.

## Συμβολισμός
Παρόλο που το σύμβολο  χρησιμοποιείται ορισμένες φορές για την τυπική βαρύτητα, το σύμβολο  (χωρίς πρόθεμα) μπορεί επίσης να σημαίνει την τοπική επιτάχυνση λόγω της τοπικής βαρύτητας και της φυγόκεντρης επιτάχυνσης, η οποία ποικίλλει ανάλογα με τη θέση του αντικειμένου στη Γη (βλ. Γήινη βαρύτητα). Το σύμβολο  δεν πρέπει να συγχέεται με το , την βαρυτική σταθερά, ή το g, που είναι το σύμβολο του γραμμαρίου. Το σύμβολο  χρησιμοποιείται επίσης ως μονάδα για οποιασδήποτε μορφής επιτάχυνση, έχοντας την τιμή που ορίζεται ανωτέρω.

## Τιμή
Η τιμή του  που ορίζεται ανωτέρω, είναι μια ονομαστική τιμή μεσαίας κατηγορίας στη Γη, αρχικά με βάση την επιτάχυνση ενός σώματος σε ελεύθερη πτώση στο επίπεδο της θάλασσας σε ένα γεωδαιτικό πλάτος 45°. Παρά το γεγονός ότι η πραγματική επιτάχυνση της ελεύθερης πτώσης στη Γη ποικίλλει ανάλογα με την τοποθεσία, το παραπάνω πρότυπο σχήμα χρησιμοποιείται πάντα για μετρολογικούς σκοπούς (η πραγματική μέση επιτάχυνση στη στάθμη της θάλασσας της Γης είναι ελαφρώς μικρότερη).

## Μετατροπές
* 1 m/s2 = 3,28084 ft/s2 = 0,101972  = 100 cm/s2
* 1 ft/s2 = 0,304800 m/s2 = 0,0310810  = 30,4800 cm/s2
*  = 9,80665 m/s2 = 32,1740 ft/s2 = 980,665 cm/s2
* 1 cm/s2 = 0,0100000 m/s2 = 0,0328084 ft/s2 = 0,00101972 

## Παραπομπές


Κατηγορία:Θεμελιώδεις έννοιες της φυσικής
Κατηγορία:Βαρύτητα
Κατηγορία:Μονάδες μέτρησης
Αλέξανδρος Λιαροκάπης

Ο **Αλέξανδρος Λιαροκάπης** (Μέγαρα Αττικής, 1928 - 5 Μαρτίου 2000) ήταν Έλληνας πολιτικός και συγγραφέας. Υπηρέτησε ως βουλευτής Άρτας από το 1977 ως το 1981 και από το 1985 ως το 1989. 

## Βουλευτής
Σπούδασε Νομικά στο Πανεπιστήμιο της Αθήνας. Εργάστηκε ως συμβολαιογράφος. Κατήλθε στην πολιτική σε πολύ μικρή ηλικία, όντας μέλος της ΕΠΕΚ του Πλαστήρα από πολύ μικρή ηλικία.  Εξελέγη βουλευτής Άρτας με το ΠΑΣΟΚ στις εκλογές του 1977 και επανεξελέγη το 1985.
Από το 1981 και για 4 χρόνια ήταν πρόεδρος της ΗΛΠΑΠ. Το 1990 διεκδίκησε τη δημαρχία στην Άρτα, όμως δεν εξελέγη για πολύ λίγες ψήφους.

Ανέπτυξε και συγγραφικό έργο, εκδίδοντας 2 βιβλία.
Ήταν παντρεμένος με την Πηνελόπη Χουλιάρα και απέκτησαν 3 παιδιά  

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Βουλευτές Άρτας
Κατηγορία:Βουλευτές εκλεγμένοι με το ΠΑΣΟΚ
Γιάγκοντνια

Τα **Γιάγκοντνια** (*[[σερβικά]] Jagodnja*) ένα χαμηλά βουνά της κεντρικής Σερβίας.  Υψηλότερες κορυφές τους είναι η Τάτσκαμα Μασκόβ με 923 μέτρα και η Κοσούτνια στόπα με 939 μέτρα. Στο υψηλότερο μέρος του παρέχει απεριόριστη θέα του ποταμού Ντρίνα και της Σερβικής Δημοκρατίας της Βοσνίας και Ερζεγοβίνης. 

Οριοθετείτε νοτιοδυτικά από το Κρούπανι και εκτείνεται μεταξύ του ποταμού Ντρίνα (Λίμνη Ζβόρνικ) στα δυτικά και νότια από τα βουνά Μπορ, την Κρζάβα στο βορρά και του ποταμού Ούζοβνιτσε στα νότια και ανατολικά. 

Η κορυφή του «Τάτσκαμα Μασκόβ» ήταν το πεδίο της μάχης κατά τον Πρώτο παγκόσμιο πόλεμο το 1914, μεταξύ της Σερβίας και της Αυστροουγγαρίας.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Βουνά της Σερβίας
Σόμρντα

Το **Σόμρντα** (σερβικά κυριλλικά: *Шомрда*, σερβικά λατινικά: *Šomrda*) είναι βουνό στην ανατολική Σερβία, ανήκει στα Καρπάθια όρη. Βρίσκεται κοντά στο Ντόνι Μίλονοβατς. 

Η ψηλότερη κορυφή του, η οποία φέρει το ίδιο όνομα με το βουνό, είναι 803 μέτρα πάνω από την επιφάνεια της θάλασσας. Στο βουνό βρίσκεται στο Εθνικό Πάρκο Σιδηρών πυλών και κοντά σε έναν από τα μεγαλύτερους και πιο σημαντικούς Μεσολιθικούς και Νεολιθικούς αρχαιολογικούς χώρους, το Λεπίνσκι Βιρ.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Βουνά της Σερβίας
Κατηγορία:Καρπάθια
Βέλικι Γκρέμπεν

Το **Βέλικι Γκρέμπεν** (*[[σερβικά]] : Велики Гребен*) είναι βουνό στην ανατολική Σερβία, ανήκει στα Καρπάθια όρη. Βρίσκεται κοντά στο Ντόνι Μίλονοβατς. 

Η ψηλότερη κορυφή του είναι η "μαύρη κορυφή" με 656 μέτρα πάνω από την επιφάνεια της θάλασσας. Το όρος εκτείνεται ανατολικά της λεκάνης του ποταμού Πόρετς έως τη συμβολή του με τον Δούναβη και βρίσκεται στο Εθνικό Πάρκο των Σιδηρών πυλών.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Βουνά της Σερβίας
Κατηγορία:Καρπάθια
Γιάμπλανικ

Το **Γιάμπλανικ** (*[[σερβικά]] : Јабланик*) είναι βουνό στη δυτική Σερβία στην περιοχή του Βάλιεβο. 

Η ψηλότερη κορυφή του είναι η Γιάμπλανικ με 1275 μέτρα πάνω από την επιφάνεια της θάλασσας. Αποτελείται από ασβεστολιθικά πετρώματα και δέχεται ετησίως 1800 χιλιοστά βροχής. Έχει πολλούς βοσκότοπους.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Βουνά της Σερβίας
Πανελλήνιο Πρωτάθλημα Εφήβων Καλαθοσφαίρισης 1986-1987

Το ** [[Πρωτάθλημα Ελλάδας καλαθοσφαίρισης εφήβων|Πανελλήνιο πρωτάθλημα καλαθοσφαίρισης εφήβων]]** του 1987 διεξήχθη στο Ηράκλειο Κρήτης από την ΕΟΚ, από 21 έως 25 Ιουνίου 1987. Συμμετείχαν έξι σύλλογοι, που προκρίθηκαν από τα τοπικά και περιφερειακά πρωταθλήματα. Τον τίτλο κατέκτησε ο '''Πανιώνιος''' για δεύτερη φορά στην ιστορία της διοργάνωσης.

## Χρονικό

Προηγήθηκαν τα τοπικά και περιφερειακά εφηβικά πρωταθλήματα, από τα οποία προήλθαν οι έξι φιναλίστ του πανελληνίου πρωταθλήματος, ως εξής:
***Αθήνας-Πειραιά**: ο Πανιώνιος (στην τελική φάση επικράτησε των: Α.Ο. Σπόρτιγκ, Α.Σ. Παπάγου και Μίλωνα Ν. Σμύρνης).
***Θεσσαλονίκης**: ΠΑΟΚ.
***Βόρειας Ελλάδας**: Α.Ο. Δράμας.
***Νότιας Ελλάδας**: Παναχαϊκή, Γ.Σ. Αρκαδίας.
***Νησιών**: Α.Ο. Κολοσσός Ρόδου. 

### Ο άτυπος τελικός
Στους αγώνες του πανελλήνιου πρωταθλήματος ο τίτλος κρίθηκε στον αγώνα του Πανιώνιου με τον ΠΑΟΚ. Οι κυανέρυθροι είχαν ήδη μια ήττα με 76-85 από τον ΑΟ Δράμας και ο ΠΑΟΚ θεωρείτο φαβορί, μιας και ήταν αήττητος. Όμως, κόντρα στα προγνωστικά, ο Πανιώνιος επικράτησε του ΠΑΟΚ με 56-48, οπότε ισοβάθμησε μαζί του στην πρώτη θέση και κατέκτησε τον τίτλο ως νικητής του μεταξύ τους αγώνα.

Η διακύμανση του σκορ και οι συνθέσεις των δυο ομάδων κατά τον αποφασιστικό αγώνα ήταν:
***[[Πανιώνιος (μπάσκετ)|Πανιώνιος]]** – ΠΑΟΚ: 4-2, 15-6, 21-11, 32-22 (α΄ ημ.), 41-29, 43-37, 50-41, 56-48 (τελικό).
****[[Πανιώνιος (μπάσκετ)|Πανιώνιος]]**: Γκιουλέας, Τσάχαλος, Χουγκάζ 10, Μποσγανάς 19, Δουζίνας 4, Ζέρβας 14, Τασεδάκης 11, Καραγιάννης.
****[[Π.Α.Ο.Κ. (καλαθοσφαίριση ανδρών)|ΠΑΟΚ]]**: Παπανικολάου 3, Καραφυλής 7, Σαρβάνης 7, Μέτσος 5, Ζουρνατζίδης 11, Παπαδημητρίου 15, Κυριακού, Σωτηριάδης.

## Αποτελέσματα
***1η αγωνιστική** - **21/6/1987**
**Πανιώνιος - Κολοσσός: 97-79
**ΠΑΟΚ – Γ.Σ. Αρκαδίας: 70-42
**Παναχαϊκή – Α.Ο. Δράμας: 91-90

***2η αγωνιστική - 22/6/1987**
**Πανιώνιος – ΑΟ Δράμας: 76-85
**Γ.Σ. Αρκαδίας – Κολοσσός: 93-80
**ΠΑΟΚ - Παναχαϊκή: 91-64

***3η αγωνιστική - 23/6/1987** 
**Πανιώνιος - Γ.Σ. Αρκαδίας: 109-61
** ΠΑΟΚ - ΑΟ Δράμας: 65-58
** Κολοσσός - Παναχαϊκή: 88-82

***4η αγωνιστική - 24/6/1987** 
**'''Πανιώνιος''' - ΠΑΟΚ: 56-48
** ΑΟ Δράμας - Κολοσσός : 81-76
** Γ.Σ. Αρκαδίας - Παναχαϊκή: 74-63

***5η αγωνιστική - 25/6/1987** 
**Πανιώνιος - Παναχαϊκή:
**ΠΑΟΚ - Κολοσσός:
** Γ.Σ. Αρκαδίας - ΑΟ Δράμας:

## Βαθμολογία

## Ο πρωταθλητής

### Σύνθεση πρωταθλητή

***Προπονητής**: 
***Καλαθοσφαιριστές**:  Γκιουλέας, Τσάχαλος, Κρις Χουγκάζ, Γιώργος Μποσγανάς, Δουζίνας , Ζέρβας, Τασεδάκης, Καραγιάννης.

## Πηγές
*"Ματιές στα σπορ", Ιανουάριος 1988.
*εφ. "Αθλητική Ηχώ", 23-26/6/1987.



1986 1987
Πανελληνιο Εφηβων
Κατηγορία:Αθλητισμός στο Ηράκλειο
Πάρκο Ιστορικής Μνήμης και Περιβαλλοντικής Ευαισθητοποίησης (Χαϊδάρι)

Το **Πάρκο Ιστορικής Μνήμης και Περιβαλλοντικής Ευαισθητοποίησης (Χαϊδάρι)**, είναι  ένας χώρος πρασίνου και ιστορικής μνήμης για το Χαϊδάρι και εκτείνεται σε έκταση 65 στρεμμάτων. Το μεγαλύτερο τμήμα του (50 στρ.) ανήκε στο Στρατόπεδο Χαϊδαρίου (ΚΕΔΒ, ΚΕΒΟΠ)  και παραχωρήθηκε στο Δήμο από το Ταμείο Εθνικής Αμύνης (Τ.Ε.Θ.Α.) το 1997, ενώ το υπόλοιπο αποκτήθηκε το 2001.
 
Ένα μέρος του Πάρκου, περίπου 40 στρ. κατασκευάστηκε  σε συνεργασία της Νομαρχίας Αθηνών με το Δήμο Χαϊδαρίου και ολοκληρώθηκε το 2009.
Οι χώροι του περιλαμβάνουν πολύ πράσινο και λειτουργίες αναψυχής όπως ανοικτό θέατρο, αθλητικές εγκαταστάσεις, διαδρομές περιπάτου κλπ.

Ο χώρος αυτός δεν είναι απλά ένας χώρος αναψυχής, αλλά και μία απόδοση τιμής σε όσους βασανίστηκαν στο τρομερό Μπλοκ 15 και εκτελέστηκαν στο Χαϊδάρι κατά την διάρκεια της γερμανικής κατοχής, στο Στρατόπεδο Συγκέντρωσης Χαϊδαρίου.
Υπάρχει προγραμματισμός από τη Νομαρχία Αθηνών για επέκταση του Πάρκου Ιστορικής Μνήμης, κατά περίπου 25 στρέμματα, προς το Αττικό Νοσοκομείο και προς το Πάρκο Νεολαίας Χαϊδαρίου] ώστε να επισφραγιστεί αυτός ο χώρος πρασίνου και να εμπλουτιστεί με άλλες δραστηριότητες, κάνοντάς το ταυτόχρονα το μεγαλύτερο πνεύμονα πρασίνου εντός του δυτικού αστικού ιστού.

Ο χώρος πρασίνου εντός του πάρκου ονομάστηκε το 2010 Πλατεία Villeneuve D' Ascq, προς τιμήν της αδελφοποίησης των δύο πόλεων. Στη πλατεία βρίσκεται μνημείο αποτελούμενο από δύο μαρμάρινες πλάκες, η μία γραμμένη στα γαλλικά και η άλλη γραμμένη στα ελληνικά που αναγράφουν:


« ΠΛΑΤΕΙΑ VILLENEUVE D´ ASCQ
ΕΓΚΑΙΝΙΑΣΤΗΚΕ ΤΗ 3-ΙΟΥΛΙΟΥ 2010
ΑΠΟ ΤΟΝ ΔΗΜΗΤΡΗ ΜΑΡΑΒΕΛΙΑ
ΔΗΜΑΡΧΟ ΧΑΪΔΑΡΙΟΥ
ΚΑΙ ΤΟΝ GERARD CAUDRON
ΔΗΜΑΡΧΟ ΤΗΣ VILLENEUVE D´ ASCQ»


Κατηγορία:Χαϊδάρι
Κατηγορία:Πάρκα της Αττικής
Πόβλεν

Το **Πόβλεν** (*[[σερβικά]] : Povlen*) ένα βουνό στη δυτική Σερβία που βρίσκεται περίπου τριάντα χλμ. νοτιοδυτικά από το Βάλιεβο. Αποτελείται από πολλές κορυφές, εκ των οποίων οι τρεις ψηλότερες είναι οι: η Μεγάλη Πόβλεν με 1347 μέτρα, η Μεσαία Πλόβεν με 1301 μέτρα και μικρή Πόβλεν με 1271 μέτρα. 

Το Πόβλεν καλύπτεται από πυκνά δάση και βαθιά φαράγγια και μικρά ορεινά χωριουδάκια. 

## Αναφορές

* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6

Κατηγορία:Βουνά της Σερβίας